[pic] | COMISIA COMUNITĂŢILOR EUROPENE |

Bruxelles, 16.12.2008

COM(2008) 863 final

Propunere de

DECIZIE A CONSILIULUI

privind semnarea ș i aplicarea provizorie a acordului interimar de stabilire a unui cadru pentru un Acord de parteneriat economic între state din Africa de Est ș i de Sud, pe de o parte ș i Comunitatea Europeană ș i statele sale membre, pe de altă parte

(prezentată de Comisie)

EXPUNERE DE MOTIVE

Propunerea anexată constituie instrumentul juridic pentru semnarea și aplicarea provizorie a unui acord interimar de stabilire a unui cadru pentru un Acord de parteneriat economic (APE) între statele din Africa de Est și de Sud (AES), pe de o parte și Comunitatea Europeană și statele sale membre, pe de altă parte:

(i) Propunere de Decizie a Consiliului privind semnarea și aplicarea provizorie a acordului interimar de stabilire a unui cadru pentru APE.

După cum s-a anunțat în Comunicarea către Consiliu și Parlamentul European din 23 octombrie 2007, acordul interimar de stabilire a unui cadru pentru un APE a fost negociat pentru a se evita perturbarea schimburilor comerciale cu Comunitatea cu ocazia cu expirării, la 31 decembrie 2007, a regimului comercial stabilit prin anexa V la Acordul de la Cotonou și a derogării acordate de Organizația Mondială a Comerțului (OMC) de la regimul respectiv. Aceste negocieri au fost încheiate prin parafarea acordului interimar de stabilire a unui cadru pentru APE cu Seychelles, Zambia și Zimbabwe la 28 noiembrie 2007, cu Mauritius la 4 decembrie 2007 și cu Comore și Madagascar la 11 decembrie 2007.

În consecință, cinci din cele șase state AES (Comore, Madagascar, Mauritius, Seychelles, Zimbabwe) au fost incluse pe lista țărilor, din anexa 1 la regulamentul referitor la accesul pe piețe în cadrul APE adoptat de Consiliu la 20 decembrie 2007[1], care au beneficiat, de la 1 ianuarie 2008, de oferta de acces pe piața comunitară, formulată în cadrul acordurilor de parteneriat economic. Includerea acestor state pe lista respectivă va deveni permanentă în urma intrării în vigoare a acordului interimar de stabilire a unui cadru pentru un APE. Acest fapt va asigura un regim comercial armonizat cu UE și va oferi un acces mai bun pe piață pentru toate statele ASE inițiatoare, inclusiv pentru cele două țări recunoscute de Națiunile Unite ca făcând parte din grupul țărilor cel mai puțin dezvoltate. Deoarece Zambia nu a dat curs ofertei de acces pe piață, ea nu a fost inclusă în Regulament. În calitate de țară care face parte din grupul țărilor cel mai puțin dezvoltate, Zambia continuă să beneficieze de regimul comercial Totul în afară de arme (EBA).

Domeniul de aplicare a acordului interimar de stabilire a unui cadru pentru un APE între state AES și Comunitatea Europeană și statele sale membre va fi extins în urma rezultatului negocierilor de creare a unui APE complet care va fi obținut până în decembrie 2008. Acesta include toate măsurile necesare pentru crearea unei zone de liber schimb compatibilă cu dispozițiile articolului XXIV al GATT 1994[2]. Acest acord conține, de asemenea, dispoziții privind regulile de origine, măsurile netarifare, măsurile de protecție comercială, evitarea și soluționarea litigiilor, precum și la pescării, dezvoltare și dispoziții administrative și instituționale.

Negocierea unui APE complet continuă, în conformitate cu directivele privind acordurile de parteneriat economic cu statele ACP adoptate de Consiliu la 12 iunie 2002.

Dispozițiile instituționale includ un Comitet pentru APE compus din reprezentanți ai părților care sunt răspunzători de gestionarea tuturor chestiunilor referitoare la acord.

Până la intrarea în vigoare a acordului interimar de stabilire a unui cadru pentru un APE, acordul interimar prevede aplicarea provizorie a acordului.

Comisia a considerat că rezultatele negocierilor sunt satisfăcătoare și în conformitate cu directivele referitoare la negociere ale Consiliului și solicită Consiliului:

- să autorizeze semnarea, în numele Comunității Europene, a acordului interimar de stabilire a unui cadru pentru un APE între state AES și Comunitatea și statele sale membre.

- să aprobe, până la intrarea lui în vigoare, aplicarea provizorie a acordului interimar de stabilire a unui cadru pentru un APE între state AES și Comunitatea Europeană și statele sale membre.

Propunere de

DECIZIE A CONSILIULUI

privind semnarea și aplicarea provizorie a acordului interimar de stabilire a unui cadru pentru un Acord de parteneriat economic între state din Africa de Est și de Sud, pe de o parte și Comunitatea Europeană și statele sale membre, pe de altă parte

CONSILIUL UNIUNII EUROPENE,

având în vedere Tratatul de instituire a Comunității Europene, în special articolele 133 și 181 coroborate cu articolul 300 alineatul (2) primul paragraf,

având în vedere propunerea Comisiei[3],

întrucât:

(1) La 12 iunie 2002, Consiliul a autorizat Comisia să deschidă negocieri pentru încheierea de acorduri de parteneriat economic cu țările ACP.

(2) Negocierile pentru încheierea unui acord interimar de stabilire a unui cadru pentru un Acord de parteneriat economic (denumit în continuare „APE interimar”) au fost încheiate la 28 noiembrie 2007 cu Seychelles, Zambia și Zimbabwe. La 4 decembrie 2007, APE interimar a fost parafat de Mauritius, iar la 11 decembrie 2007 de Comore și Madagascar.

(3) Articolul 62 alineatul (4) din APE interimar prevede aplicarea provizorie a acordului, până la intrarea lui în vigoare.

(4) APE interimar ar trebui semnat în numele Comunității și aplicat provizoriu, sub rezerva încheierii sale la o dată ulterioară.

DECIDE:

Articolul 1

Prin prezenta, se aprobă, în numele Comunității, semnarea acordului interimar de stabilire a unui cadru pentru un Acord de parteneriat economic între state din Africa de est și de sud și Comunitatea Europeană și statele sale membre, sub rezerva Deciziei Consiliului privind încheierea respectivului APE.

Textul APE interimar se atașează la prezenta decizie.

Articolul 2

Prin prezenta, președintele Consiliului este autorizat să numească persoana împuternicită (persoanele împuternicite) să semneze APE interimar în numele Comunității Europene, sub rezerva încheierii acestuia.

Articolul 3

APE interimar se aplică provizoriu în conformitate cu articolul 62 alineatul (4) din acordul interimar, până la finalizarea procedurilor necesare pentru încheierea acestuia. Comisia va publica un anunț prin care se va comunica data aplicării provizorii.

Adoptată la Bruxelles, […].

Pentru Consiliu

Președintele

[…]

FIȘĂ FINANCIARĂ LEGISLATIVĂ PENTRU PROPUNERILE CU IMPACT BUGETAR LIMITAT EXCLUSIV LA VENITURI

1. DENUMIREA PROPUNERII:

DECIZIE A CONSILIULUI privind semnarea și aplicarea provizorie a acordului interimar de stabilire a unui cadru pentru un Acord de parteneriat economic între state din Africa de Est și de Sud, pe de o parte și Comunitatea Europeană și statele sale membre, pe de altă parte

2. LINII BUGETARE:

Capitol și articol: 12/120

Suma bugetată pentru anul în cauză: 16 431 900 000 (buget 2008)

3. IMPACT FINANCIAR

( Propunere fără impact financiar

( Propunere fără impact financiar asupra cheltuielilor, dar cu impact financiar asupra veniturilor – efectul este următorul:

4. MĂSURI ANTIFRAUDĂ

Pentru a proteja interesele financiare ale Comunității împotriva fraudei și a altor nereguli, Comisia poate desfășura verificări și controale la fața locului, în conformitate cu articolul 22 din Acordul între state AES și Comunitatea Europeană și statele sale membre și cu articolul 7 din protocolul 2 anexat la acordul menționat. La nevoie, investigațiile se efectuează de către Oficiul European de Luptă Antifraudă (OLAF), acestea fiind reglementate de Regulamentul (CE) nr. 1073/1999 al Parlamentului European și al Consiliului. Comisia va desfășura verificări periodice la fața locului și pe bază de documente.

5. ALTE OBSERVA ȚII

Toate tarifele vamale încă existente aplicate produselor originare din regiunile sau statele ACP care au încheiat negocieri privind acorduri de parteneriat economic sau acorduri care includ înțelegeri comerciale compatibile cu normele OMC au fost eliminate odată cu adoptarea Regulamentului 1528/2007 al Consiliului. Prin urmare, propunerea nu are niciun impact financiar suplimentar.

[1] Regulamentul nr. 1528/2007 al Consiliului

[2] Acordul General pentru Tarife și Comerț (1994)

[3] JO C […], […], p. […].